Terroris kry skadevergoedingTerreuraanvalle in Madrid, 2004 Die Europese hof van menseregte het gelas dat België skadevergoeding van 5 000 Euro’s aan ‘n terroris moet betaal wat reeds sy volle vonnis van sewe jaar gevangenisstraf uitgedien het. Lahoucine El Haski (36) is in 2006 in Brussel sewe jaar tronk toe gestuur omdat bevind is dat hy lid is van ‘n slaper-sel van die Moslemgroep, GICM. Dié organisasie het glo bande met Al Kaïda, en was verantwoordelik vir aanvalle in Madrid in 2004 waarin 191 mense omgekom het, en op ‘n moskee in Casablanca in 2003 waartydens 45 mense dood is. Trouens, Haski se broer dien gevangenisstraf uit vir sy aandeel in Madrid. Haski self het aan die konflikte in Bosnië, Afganistan en Tsjetsjenië deelgeneem voor hy in met ‘n radikale, Vlaamse Moslem getroud is. Die menseregtehof het nou bevind dat die Belgiese owerhede ‘n groot deel van hul saak gebaseer het op dokumente wat van die Marokkaanse owerheid ontvang het. Van dié bewysstukke kon deur marteling van gevangenes in Marokko bekom gewees het. Haski, wat nog in België woon, se regsverteenwoordiger het die kompensasie as simbolies, maar die uitspraak as belangrik beskryf. Hy meen dat die Belgiese owerhede voortaan twee keer sal dink alvorens hulle weer van verklarings gebruik sal maak wat in Marokkaanse tronke afgeneem is.